अब तक कुल 1360 नागरिकों की वापसी, इनमें से 362 को बेंगलुरु लाया गया
Sudan Indians Rescue Operation Update  सूडान में सिविल वॉर के बीच ऑपरेशन कावेरी के तहत भारतीयों को निकाला जा रहा है। इसके चौथे दिन शुक्रवार सुबह 121 भारतीयों के 8वें बैच को IAF C 130J से जेद्दाह लाया गया।
सिविल वॉर झेल रहे सूडान से अब तक कुल 1360 भारतीय नागरिकों को देश वापस लाया जा चुका है। शुक्रवार को हमारे कुल 754 नागरिक भारत पहुंचे। इनमें से 362 बेंगलुरु पहुंचे। इनके पहले 392 भारतीय एयरफोर्स के कार्गो एयरक्राफ्ट C-17 से नई पहुंचे। यह जानकारी विदेश मंत्रालय के हवाले से न्यूज एजेंसी ने दी है। 
विदेश मंत्री जयशंकर ने सोशल मीडिया पर कहा- ऑपरेशन कावेरी के तहत 362 भारतीय बेंगलुरु पहुंच चुके हैं। इन्हें सऊदी अरब के जेद्दाह से भारत लाया गया। वहां हमने ट्रांजिट कैम्प बनाया है। 
बुधवार को 360 और गुरुवार को 246 भारतीयों को स्वदेश लाया गया था। सूडान में करीब 3500 भारतीय मौजूद थे। इनमें से 1360 को वापस लाया जा चुका है। 
सऊदी अरब-US की कोशिशों के बाद सीजफायर की घोषणा
वहीं दूसरी तरफ, कई बार सीजफायर लगने और उसका उल्लंघन होने के बीच सूडान में मिलिट्री और पैरामिलिट्री ने फिर से 72 घंटे के संघर्षविराम की घोषणा की है। सऊदी अरब और अमेरिका की तरफ से लगातार लड़ाई रुकवाने की कोशिशों के बीच ये घोषणा की गई।
ऑपरेशन कावेरी के तहत भारतीयों का रेस्क्यू जारी
इससे पहले गुरुवार को पोर्ट सूडान से जेद्दाह पहुंचे 7वें बैच में करीब 135 भारतीयों को रेस्क्यू किया गया। सूडान में फंसे भारतीयों को निकालने के लिए ऑपरेशन कावेरी चलाया गया है। इस रेस्क्यू ऑपरेशन को नेवी के जहाज INS सुमेधा, तेग, तरकश और भारतीय वायु सेना के C-130J एयरक्राफ्ट के जरिए अंजाम दिया जा रहा है।
सूडान से पहले बैच में 278 लोगों को रेस्क्यू किया गया था। दूसरे और तीसरे बैच में 121 और 135 लोगों को निकाला गया। चौथे और पांचवें बैच में 136 और 297 लोगों को एयरलिफ्ट किया गया। वहीं गुरुवार सुबह छठे बैच में 128 लोगों को सूडान से जेद्दाह लाया गया।
भारतीयों के रेस्क्यू से जुड़ी ये तस्वीरें देखें...
'सूडान में 3500 भारतीय फंसे हैं'
विदेश सचिव विनय मोहन क्वात्रा ने गुरुवार को मिशन कावेरी पर जानकारी दी थी। उन्होंने कहा था कि हमारा मकसद जल्द से जल्द अपने लोगों को सेफ जगह भेजकर उन्हें भारत लाना है। सूडान में हालात बेहद खराब हैं, हम हर भारतीय को वहां से बाहर निकालेंगे।
क्वात्रा के मुताबिक वहां 3,500 भारतीय और 1,000 इंडियन ओरिजिन यानी भारतीय मूल के लोग फंसे हुए हैं। उन्हें निकालने की पूरी कोशिश की जा रही है। उन्होंने बताया कि भारतीयों को लाने के लिए INS तरकश भी पोर्ट सूडान पहुंच चुका है।
सूडान से अब तक 1500 से ज्यादा भारतीयों को समुद्री और हवाई रास्ते से सऊदी अरब लाया जा चुका है। इनमें से 367 भारतीय बुधवार रात जेद्दाह से नई दिल्ली पहुंचे। इसके अलावा 246 लोग गुरुवार को मुंबई पहुंचे थे। बाकी सभी जेद्दाह में हैं। इन्हें भी जल्द भारत लाया जाएगा। सूडान में सिविल वॉर के पहले तक भारतीयों की संख्या 4,000 से ज्यादा थी।
सूडान में अब तक 512 लोग मारे गए
सूडान में तख्तापलट के लिए सेना और पैरामिलिट्री फोर्स (RSF) के बीच 15 अप्रैल को लड़ाई शुरू हुई थी। वर्ल्ड हेल्थ ऑर्गेनाइजेशन (WHO) के मुताबिक, लड़ाई में अब तक 512 लोगों और सैनिकों की मौत हो चुकी है। 4,200 लोग घायल हुए हैं।
सूडान में 72 घंटे का सीजफायर 30 अप्रैल रात 12 बजे तक है। इस दौरान यहां से अन्य देशों के लिए अपने नागरिकों को निकालने का समय है। हालांकि संघर्ष विराम के बाद भी राजधानी खार्तूम समेत देश के अन्य हिस्सों में झड़पें जारी हैं।
6 पॉइंट्स में समझें सूडान में हिंसा की वजह…
